વડગામ તાલુકામાં ચોમાસુ વરસાદ નહિવત છે અને સિંચાઇ માટે મુક્તેશ્વર ડેમમાં પાણી તળિયે પડ્યું છે. ખેડૂતોના પાકો સુકાઈ રહ્યા છે. તેમને વીમા પણ મળતા નથી. જેને લઈ વડગામ ધારાસભ્ય જીગ્નેશ મેવાણીએ સમગ્ર બનાસકાંઠા જિલ્લાને અને વડગામ તાલુકાને અછતગ્રસ્ત જાહેર કરવા મુક્તેશ્વર અને કરમાવતમાં નર્મદા ડેમનું પાણી મળે તે માટે વડગામથી પાલનપુર સુધીની પદયાત્રા શરૂ કરી હતી. જેમાં ગામેગામે લોકો જોડે સભા યોજી એમના પ્રશ્નો સાંભળ્યા હતા.